Emgann Maraton[1] a enebas lu ar Bersed ouzh hini Aten hag a voe trech dan 13 a viz Gwengolo 490 kent J.K.. Diwar an trech-se e voe chwitet kentañ taol-arnod ar roue Darius Veur da aloubiñ ar peurrest eus Henchres, ma rankas dilezel ar soñj da stagañ Hellaz ouzh e impalaeriezh, rak se a felle dezhañ ober evit lakaat he harzoù er chornôg da vezañ suroch. Dont a ra ar pep brasañ eus ar pezh a anavezomp diwar-benn an emgann-se eus skridoù Herodotos Halikarnasos.